Қозоғистонда мева-сабзавот нархи қандай
ASTANA. Kazinform - Миллий статистика бюроси Қозоғистонда март ойи ва бир йил давомида инфляция бўйича маълумотларни эълон қилди.
2024 йил март ойида истеъмол нархларининг ойлик индекси секинлашди ва 0,7 фоизни ташкил этди (жорий йил февраль ойида — 1,1 фоиз). Пуллик хизматлар нархи 1,1 фоизга, озиқ-овқат маҳсулотлари 0,6 фоизга, ноозиқ-овқат маҳсулотлари 0,5 фоизга ошди.
Уй-жой коммунал хўжалиги соҳасида сув таъминоти учун тарифлар 6,1 фоизга, электр энергиясига – 5,9 фоизга, совуқ сувга – 4,4 фоизга, марказий иситиш тизимига – 2,4 фоизга, иссиқ сувга – 2,3 фоизга ошди. Меҳмонхона хизматлари – 1,7 фоиз, умумий овқатланиш хизматлари – 1,2 фоиз, сартарошлик хизматлари 0,8 фоизга қимматлашган.
Озиқ-овқат маҳсулотлари тоифасида сабзавот ва меваларнинг нархи март ойида сезиларли даражада ошганини кўриш мумкин. Улардан олма нархи 4,7 фоизга, узум, сабзи 2,7 фоизга, карам 1,4 фоизга ошган. Нархлар шакар 3,2 фоизга, тухум 1,5 фоизга, нордон сут маҳсулотлари 1,3 фоизга, сут ва нон 0,9 фоизга ошган.
Шу билан бирга, бодринг нархи 7,1 фоизга, кунгабоқар ёғи 5,7 фоизга, бош пиёз 5 фоизга, гречка ёрмаси 3 фоизга арзонлашган.
Ҳудудлар орасида энг юқори ойлик инфляция Павлодар вилоятида (2,1 фоиз), энг паст инфляция Туркистон вилоятида (0,2 фоиз) қайд этилди.
Ҳудудлар кесимида озиқ-овқат маҳсулотларининг энг юқори баҳоси Жетису вилоятида 1,1 фоизга, ноозиқ-овқат маҳсулотлари Чимкентда 1,2 фоизга, пуллик хизматлар нархи Павлодар вилоятида 5,8 фоизга ошди.